[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.11.2008

COM(2008) 797 окончателен

Предложение за

РЕГЛАМЕНТ НА СЪВЕТА

за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти

(представено от Комисията)

ОБЯСНИТЕЛЕН МЕМОРАНДУМ

контекст на предложението

Основания и цели на предложението

Установи се, че има нужда от автономни тарифни квоти за нови продукти, или че количеството на квотата за определени автономни тарифни квоти на Общността е недостатъчно, за да отговори на нуждите на промишлеността на Общността за текущия период на квотата. В отговор на исканията на няколко държави-членки, Комисията, в сътрудничество със съответните правителствени експерти, разгледа възможностите за откриване, увеличаване или продължаване на автономните тарифни квоти за някои промишлени продукти.

Общ контекст

На 20 декември 1996 г. Съветът прие Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти, с оглед задоволяване, при най-благоприятни условия, на търсенето на въпросните продукти в Общността. Следва да бъдат открити нови тарифни квоти на Общността с нулева ставка на митото за съответните обеми, без това да доведе до смущения на пазара на тези продукти. Разискванията на срещите на Групата по икономически и тарифни въпроси показаха, че държавите-членки са готови да открият или увеличат размера на квотите за продуктите, посочени в предложението за регламент, без да се нарушава пазара на тези продукти.

Съществуващи разпоредби в областта на предложението

Регламент (ЕО) № 2505/96 (ОВ L 345, 31.12.1996 г., стр. 1), последно изменен с Регламент (ЕО) № 556/2008 (ОВ L 160, 19.6.2008 г., стр. 1).

Съгласуваност с другите политики и цели на Съюза

Предложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е във вреда на страни, ползващи се с преференциални търговски споразумения с ЕС (напр. режимите на Общата система за преференции (ОСП), на държавите от Африка, Карибския и Тихоокеанския басейн (АКТБ), на страните-кандидатки и потенциални кандидатки от Западните Балкани).

Консултация със заинтересованите страни и оценка на въздействието

Консултация със заинтересованите страни

Методи на консултиране, основни целеви сектори и общ профил на участниците в консултацията

Проведена бе консултация с Групата по икономически и тарифни въпроси, която представлява промишлеността на всяка държава-членка.

Обобщение на отговорите и на начина, по който са взети предвид

Всички изброени квоти отговарят на споразумението, договорено от Групата.

Събиране и използване на експертни становища

Научно или експертно поле

Експерти, представляващи държавите-членки в Групата по икономически и тарифни въпроси.

Използвана методология

Открита консултация.

Основни консултирани организации/експерти

Експерти, определени от всяка една от държавите-членки.

Обобщение на получените и използвани мнения

Не бяха споменати потенциални сериозни рискове с необратими последствия.

Споразумение на Групата по икономически и тарифни въпроси.

Използвани методи за предоставяне на резултатите от експертизата на широката общественост

Публикуване на предложението.

Оценка на въздействието

Не е приложимо.

Предложението не фигурира в законодателната и работна програма на Комисията за 2009 г.

Правни елементи на предложението

Обобщение на предлаганите мерки

Регламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти.

Правно основание

Член 26 от Договора за ЕО.

Принцип на субсидиарност

Принципът на субсидиарност не се прилага, тъй като предложението попада в обхвата на изключителната компетентност на Общността.

Принцип на пропорционалност

Предложението е в съответствие с принципа на пропорционалност поради следните причини.

Тази серия от мерки съответства на установените принципи за опростяване на процедурите за икономическите оператори, осъществяващи външна търговия, и на Съобщението на Комисията от 1998 г. относно автономните мерки за тарифно суспендиране и квоти (C 128, 25.4.1998 г., стр. 2).

Избор на инструменти

Предложени инструменти: Регламент

Други средства не биха били подходящи поради следните причини:

По силата на член 26 от Договора за ЕО автономните тарифни квоти се приемат от Съвета с квалифицирано мнозинство въз основа на предложение на Комисията.

Отражение върху бюджета

Несъбрани митни сборове на обща стойност 2 359 739 EUR.

Допълнителна информация

Изменение на съществуващо законодателство

Приемането на настоящото предложение ще означава, че някои законодателни актове са изменени.

В приложението към предложения регламент ще бъде публикуван консолидиран списък на автономните тарифни квоти.

Предложение за

РЕГЛАМЕНТ НА СЪВЕТА

за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 26 от него,

като взе предвид предложението на Комисията[1],

като има предвид, че:

1. На 20 декември 1996 г. Съветът прие Регламент (ЕО) № 2505/96[2]. Търсенето в Общността на продуктите, към които е приложим посоченият регламент, следва да бъде удовлетворено при най-благоприятни условия. С оглед на това е целесъобразно в сила от 1 януари 2009 г. да се открие нова тарифна квота на Общността с нулева ставка на митото за съответния обем, без това да наруши пазара на този продукт.

2. Размерът на квотите за две автономни тарифни квоти на Общността е недостатъчен за задоволяване на нуждите на промишлеността на Общността за текущия квотен период, който приключва на 31 декември 2008 г.. Следователно посоченият размер на квотите следва да бъде увеличен, считано от 1 януари 2008 г.

3. Размерът на квотата за една автономна тарифна квота на Общността нарушава вътрешния пазар на Общността. Вследствие на това е целесъобразно размерът на посочената квота да бъде намален.

4. Общността вече няма интерес да продължава да предоставя през 2009 г. тарифни квоти за определени продукти, за които бяха създадени квоти през 2008 г. Поради това посочените квоти следва да бъдат закрити в сила от 1 януари 2009 г. и съответните продукти следва да бъдат премахнати от списъка в приложение I към Регламент (ЕО) № 2505/96.

5. Тъй като са необходими много промени, за целите на по-голяма яснота приложение I към Регламент (ЕО) № 2505/96 трябва да се замени изцяло.

6. Регламент (ЕО) № 2505/96 следва да бъде съответно изменен.

7. Тъй като тарифните квоти ще се прилагат от 1 януари 2009 г., настоящият регламент следва да се прилага от същата дата и да влезе в сила незабавно,

ПРИЕ НАСТОЯЩИЯ РЕГЛАМЕНТ:

Член 1

Приложение I към Регламент (ЕО) № 2505/96 се заменя с текста в приложението към настоящия регламент.

Член 2

Считано от 1 януари 2008 г. в приложение I към Регламент (ЕО) № 2505/96:

- обемът за тарифна квота с пореден номер 09.2812 се определя на 4 000 тона,

- обемът за тарифна квота с пореден номер 09.2950 се определя на 15 000 тона.

Член 3

Считано от 1 януари 2009 г. в приложение I към Регламент (ЕО) № 2505/96:

- обемът за тарифна квота с пореден номер 09.2908 се определя на 40 000 тона.

Член 4

Считано от 1 януари 2009 г. в приложение I към Регламент (ЕО) № 2505/96 се добавя ред за пореден номер 09.2631.

Член 5

Считано от 1 януари 2009 г. в приложение I към Регламент (ЕО) № 2505/96 се заличават редове за поредни номера 09.2618, 09.2713, 09.2719, 09.2771 и 09.2775.

Член 6

Настоящият регламент влиза в сила в деня на публикуването му в Официален вестник на Европейския съюз .

Настоящият регламент се прилага от 1 януари 2009 година.

Въпреки това член 2 се прилага от 1 януари 2008 година.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

ПРИЛОЖЕНИЕ

„ПРИЛОЖЕНИЕ І

Пореден номер | Код по КН | TAРИК | Описание | Период на квотата | Размер на квотата | Мито по квотата (%) |

09.2849 | ex 0710 80 69 | 10 | Гъби от вида Auricularia polytricha (неварени или варени във вода или на пара), замразени, предназначени за производството на приготвени храни (1) (2) | 1.1.-31.12. | 700 тона | 0 % |

09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Естествен суров необработен тютюн, дори нарязан в правилна форма, с митническа стойност, не по-ниска от 450 евро за 100 kg нетно тегло, предназначен за използване като покриващи или обвиващи листа при производството на стоки от подпозиция 2402 10 00 (1) | 1.1-31.12. | 6 000 тона | 0 % |

09.2841 | ex 2712 90 99 | 10 | Смеси от 1-алкени, с тегловно съдържание 80 % или повече на 1-алкени, с дължина на веригата от 20 до 22 въглеродни атома | 1.1.-31.12. | 10 000 тона | 0 % |

09.2703 | ex 2825 30 00 | 10 | Ванадиеви оксиди и хидроксиди изключително за производството на сплави (1) | 1.1-31.12. | 13 000 тона | 0 % |

09.2806 | ex 2825 90 40 | 30 | Волфрамов триоксид | 1.1.-31.12. | 12 000 тона | 0 % |

09.2611 | ex 2826 19 90 | 10 | Калциев флуорид, с общо съдържание на алуминий, магнезий и натрий 0,25 mg/kg или по-малко, под формата на прах | 1.1.-31.12. | 55 тона | 0 % |

09.2837 | ex 2903 49 80 | 10 | Бромохлорметан | 1.1.-31.12. | 600 тона | 0 % |

09.2933 | ex 2903 69 90 | 30 | 1,3-Дихлорбензен | 1.1.-31.12. | 2 600 тона | 0 % |

09.2950 | ex 2905 98 10 | 10 | 2-Хлоретанол, за производството на течни тиопласти от подпозиция 4002 99 90 (1) | 1.1.-31.12. | 15 000 тона | 0 % |

09.2851 | ex 2907 12 00 | 10 | O-Крезол с чистота не по-малка от 98,5 % | 1.1.-31.12. | 20 000 тона | 0 % |

09.2624 | 2912 42 00 | Етилванилин (3-етокси-4-хидроксибензалдехид) | 1.1.-31.12. | 600 тона | 0 % |

09.2767 | ex 2910 90 00 | 80 | Алилглицидилетер | 1.1.-31.12. | 1 500 тона | 0 % |

09.2972 | 2915 24 00 | Оцетен анхидрид | 1.1.-31.12. | 20 000 тона | 0 % |

09.2769 | ex 2917 13 90 | 10 | Диметилсебацат | 1.1.-31.12. | 1 300 тона | 0 % |

09.2808 | ex 2918 22 00 | 10 | o-Ацетилсалицилова киселина | 1.1.-31.12. | 120 тона | 0 % |

09.2975 | ex 2918 30 00 | 10 | Бензофенон-3,3':4-4'-тетракарбоксилов дианхидрид | 1.1.-31.12. | 1 000 тона | 0 % |

09.2602 | ex 2921 51 19 | 10 | о-Фенилендиамин | 1.1.-31.12. | 1 800 тона | 0 % |

09.2977 | 2926 10 00 | Акрилонитрил | 1.1.-31.12. | 30 000 тона | 0 % |

09.2030 | ex 2926 90 95 | 74 | Хлороталонил | 1.1.-31.12. | 1 500 тона | 0 % |

09.2002 | ex 2928 00 90 | 30 | Фенилхидразин | 1.1.-31.12. | 1 000 тона | 0 % |

09.2917 | ex 2930 90 13 | 90 | Цистин | 1.1.-31.12. | 600 тона | 0 % |

09.2603 | ex 2930 90 85 | 79 | Бис(3-триетоксисилилпропил)тетрасулфид | 1.1.-31.12. | 9 000 тона | 0 % |

09.2810 | 2932 11 00 | Тетрахидрофуран | 1.1-31.12. | 20 000 тона | 0 % |

09.2955 | ex 2932 19 00 | 60 | Флуртамон (ISO) | 1.1.-31.12. | 300 тона | 0 % |

09.2812 | ex 2932 29 85 | 77 | Хексан-6-Олид | 1.1.-31.12. | 4 000 тона | 0 % |

09.2615 | ex 2934 99 90 | 70 | Рибонуклеинова киселина | 1.1.-31.12. | 110 тона | 0 % |

09.2619 | ex 2934 99 90 | 71 | 2-Тиенилацетонитрил | 1.1.-31.12. | 80 тона | 0 % |

09.2945 | ex 2940 00 00 | 20 | D-Ксилоза | 1.1.-31.12. | 400 тона | 0 % |

09.2908 | ex 3804 00 90 | 10 | Натриев лигносулфонат | 1.1.- 31.12. | 40 000 тона | 0 % |

09.2889 | 3805 10 90 | Терпентиново масло, получено при производството на целулоза по сулфатен метод | 1.1.-31.12. | 20 000 тона | 0 % |

09.2935 | 3806 10 10 | Колофони и смолни киселини от балсамова смола | 1.1.- 31.12. | 280 000 тона | 0 % |

09.2814 | ex 3815 90 90 | 76 | Катализатор, съдържащ титанов диоксид и волфрамов триоксид | 1.1.-31.12. | 1 600 тона | 0 % |

09.2829 | ex 3824 90 97 | 19 | Твърд екстракт, неразтворим в алифатни разтворители, остатък, получен при екстракцията на колофон от дървен материал, имащ следните характеристики: — тегловно съдържание на смолна киселина непревишаващо 30 %, — киселинно число непревишаващо 110 и — точка на топене не по-малко от 100°C | 1.1.-31.12. | 1 600 тона | 0 % |

09.2914 | ex 3824 90 97 | 26 | Воден разтвор, съдържащ не по-малко от 40 % сух бетаинов екстракт и между 5 % и 30 % органични или неорганични соли | 1.1.-31.12. | 5 000 тона | 0 % |

09.2986 | ex 3824 90 97 | 76 | Смес от третични амини, съдържаща: — 60 % тегловно или повече додецилдиметиламин, — 20 % тегловно или повече диметил(тетрадецил)амин, — 0,5 % тегловно или повече хексадецилдиметиламин, предназначена за производството на оксиди на амините (1) | 1.1-31.12. | 14 315 тона | 0 % |

09.2907 | ex 3824 90 97 | 86 | Смес от фитостероли в прахообразна форма, с тегловно съдържание на: — стероли — 75 % или повече, — станоли — не повече от 25 %, използвана за производството на станолови/стеролови естери (1) | 1.1.-31.12. | 2 500 тона | 0 % |

09.2140 | ex 3824 90 97 | 98 | Смес от третични амини, съдържаща тегловно: — 2,0-4,0 % N,N-диметил-1-октанамин — минимум 94 % N,N-диметил-1-деканамин — максимум 2 % N,N-диметил-1-додеканамин | 1.1.-31.12. | 4 500 тона | 0 % |

09.2992 | ex 3902 30 00 | 93 | Пропилен-бутиленов съполимер, съдържащ тегловно 60 % или повече, но не повече от 68 % пропилен и 32 % или повече, но не повече от 40 % бутилен, с вискозитет на стопилката, непревишаващ 3 000 mPa при 190°C, определен по метод ASTM D 3236, предназначен за употреба като лепило при производство на продукти от подпозиция 4818 40 (1) | 1.1.-31.12. | 1 000 тона | 0 % |

09.2947 | ex 3904 69 90 | 95 | Поли(винилиденфлуорид) под формата на прах, предназначен за приготвяне на бои или лакове за нанасяне върху метал (1) | 1.1.-31.12. | 1 300 тона | 0 % |

09.2604 | ex 3905 30 00 | 10 | Поли(винил алкохол), частично ацетализиран с натриева сол на 5—(4-азидо-2-сулфобензилиден)-3-(формилпропил)-роданин | 1.1.-31.12. | 100 тона | 0 % |

09.2616 | ex 3910 00 00 | 30 | Полидиметилсилоксан със степен на полимеризация 2800 мономерни звена (± 100) | 1.1.-31.12. | 1 300 тона | 0 % |

09.2816 | ex 3912 11 00 | 20 | Целулозен ацетат под формата на люспи за производството на кабели от изкуствени влакна от целулозен ацетат (1) | 1.1.-31.12. | 45 500 тона | 0 % |

09.2818 | ex 6902 90 00 | 10 | Огнеупорни тухли с — дължина на ръба над 300 mm и — тегловно съдържание на TiO2 не повече от 1 % — тегловно съдържание на Al2O3 не повече от 0,4 % — изменение на обема не повече от 9 % при 1 700°C | 1.1.-31.12. | 75 тона | 0 % |

09.2628 | ex 7019 52 00 | 10 | Мрежеста тъкан от стъклени влакна, обвити с пластмаса, с тегло 120 g/m²/ (± 10 g/m²/), от вида на използваните за производство на трансперанти и мрежи с фиксирана рамка против насекоми | 1.1.-31.12. | 350 000 m² | 0 % |

09.2799 | ex 7202 49 90 | 10 | Ферохром, съдържащ тегловно 1,5 % или повече, но не повече от 4 % въглерод и не повече от 70 % хром | 1.1.-31.12. | 50 000 тона | 0 % |

09.2629 | ex 7616 99 90 | 85 | Алуминиеви телескопични дръжки, предназначени да бъдат използвани в производството на куфари и пътни чанти (1) | 1.1.-31.12. | 240 000 броя | 0 % |

09.2763 | ex 8501 40 80 | 30 | Променливотоков колекторен монофазен електродвигател, с мощност на вала над 750 W, с черпена мощност над 1 600 W, но не повече от 2 700 W, с външен диаметър над 120 mm (± 0,2 mm), но не повече от 135 mm (± 0,2 mm), с номинални обороти над 30 000 rpm, но не повече от 50 000 rpm, снабден със засмукващ вентилатор и използван в производството на прахосмукачки (1) | 1.1.- 31.12. | 2 000 000 броя | 0 % |

09.2620 | ex 8526 91 20 | 20 | Сглобка за GPS система с функция определяне на местоположение | 1.1.-31.12. | 2 000 000 броя | 0 % |

09.2003 | ex 8543 70 90 | 63 | Честотен генератор, управляем с напрежение, състоящ се от активни и пасивни елементи монтирани върху печатна платка, затворена в корпус с външни размери непревишаващи 30 × 30 mm | 1.1.-31.12. | 1 400 000 броя | 0 % |

09.2631 | ex 9001 90 00 | 80 | Стъклени лещи, призми и залепени елементи без държатели, използвани за производство на стоки с кодове по КН 9005, 9013 и 9015 (1) | 1.1.-31.12. | 5 000 000 броя | 0 % |

(1) | Вписването в тази подпозиция е предмет на условия, изложени в съответните разпоредби на Общността (виж членове 291—300 от Регламент (ЕИО) № 2454/93 на Комисията - ОВ L 253 11.10.1993 г., стр. 1). |

(2) | Въпреки това обаче мярката не се разрешава, когато обработката се извършва от предприемачи в търговията на дребно или в ресторантьорството. |

ПРАВЕН ФИНАНСОВ РАЗЧЕТ ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕН ДО ПРИХОДНАТА ЧАСТ

1. НАИМЕНОВАНИЕ НА ПРЕДЛОЖЕНИЕТО:

Регламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти

2. БЮДЖЕТНИ РЕДОВЕ:

Глава и статия: Глава 12, статия 120

Предвидена сума за дадената финансова година: € 16 431 900 000

Сума, предвидена в бюджета за 2009 година : € 17 655 800 000

3. ФИНАНСОВО ВЪЗДЕЙСТВИЕ

x( Предложението няма финансово въздействие върху разходите, но финансовото въздействие върху приходите е, както следва:

(в милиони евро, до един знак след десетичната запетая)

Бюджетен ред | Приходи[3] | Дванадесетмесечен период, считано от дд/мм/гггг | [2008 и 2009 година] |

Статия 120 | Въздействие върху собствените ресурси | 01/01/2008 г. | - 0.2 |

Статия 120 | Въздействие върху собствените ресурси | 01/01/2009 г. | + 2.6 |

4. МЕРКИ ЗА БОРБА С ИЗМАМИТЕ

Разпоредбите, свързани с управлението на тарифните квоти, включват мерките, необходими за предотвратяване и защита от измами и нередности.

ПРИЛОЖЕНИЕ І

В сила от 1.1.2008 г.:

Описание на продукта | Размер на квотата (броя/тонове) | Прогнозна цена (€ за брой/€ за тон | Мито (%) (2009 CCT) | Мито за квотата (%) | Очаквана загуба на приходи (в €) |

Олид 09.2812 | + 1 000 t (начален обем: 3 000 t) | 2.040 | 6.5 | 0 | + 132 600 |

Етанол 09.2950 | + 3 000 t (начален обем: 12 000 t) | 733 | 5.5 | 0 | + 120 945 |

Общо загуба на приходи: (€253 545 – € 63 386) € +190 159 нетно.

ПРИЛОЖЕНИЕ ІІ

В сила от 1.1.2009 г.:

Описание на продукта | Размер на квотата (броя/тонове) | Прогнозна цена (€ за брой/€ за тон | Мито (%) (2009 CCT) | Мито за квотата (%) | Очаквано колебание в загубата на приходи спрямо предходния квотен период (в €) |

Хлоро-манделиева киселина 09.2618 | 0 t (начален обем: 100 t) | 90 000 | 6.5 | 0 | - 585 000 |

Лещи + призми 09.2631 | + 5 000 000 броя | 2.50 | 2.9 | 0 | + 362 500 |

Череши (сладки) 09.2713 | 0 t (начален обем: 2 000 t) | 2 500 | 25.6 | 0 | - 1 280 000 |

Вишни 09.2719 | 0 t (начален обем: 2 000 t) | 2 500 | 25.6 | 0 | - 1 280 000 |

Инвертор 09.2771 | 0 u (начален обем: 800 000 u) | 21.72 | 3.3 | 0 | - 573 408 |

Конвертор 09.2775 | 0 u (начален обем: 200 000 u) | 6.66 | 3.3 | 0 | - 43 956 |

Обща загуба на бюджетни приходи по отношение на предходния квотен период:(€ 3 399 864 – € 849 966)€ - 2 549 898 нетно.

[1] ОВ C , , стр. .

[2] OВ L 345, 31.12.1996 г., стр. 1.

[3] По отношение на традиционните собствени ресурси (мита за селскостопански продукти, налози върху захарта, митни сборове) посочените суми следва да бъдат нетни, т.е. след приспадането на 25 % разходи по събирането.